Траян Първанов
Ти ли ме повика?

chitanka.info

Ти ли ме повика?

Ти ли заговори?

Снощи ме събуди шепот бял на двора

и дочух как пролетните клони чукат

по прозореца ми с тих и нежен пукот.

И на сутринта под блесналата стряха

мойте птици слънчеви зърна кълвяха.

И край мене цвят с пчелата заговори.

Зазвъняха топло бистрите простори.

И отново, обич, с устни доверчиви

пият твойто вино — сладко и горчиво,

и след твойта дреха — бяла и зелена,

влизам в храма на искрящата вселена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.